- Hindi News
- National
- रात के अंधेरे में सामान समेटकर कंपनी हुई फुर्र वेतन के लिए रात भर पीछे पीछे दौड़ते रहे कर्मी
रात के अंधेरे में सामान समेटकर कंपनी हुई फुर्र वेतन के लिए रात भर पीछे-पीछे दौड़ते रहे कर्मी
~70 करोड़ का रखा था लक्ष्य, रिकवरी हुई ~ 9.29 करोड़
घर-घरसेकूड़ा उठाने के लिए दिन के उजाले में आई कंपनी रात के अंधेरे में सामान समेट निकल गई। इसकी भनक जैसे ही कंपनी के सफाई कर्मचारियों (चार माह का वेतन रुका है) को लगी तो वे वहां पर पहुंच गए। कर्मचारियों ने वाहनों को रोकने का प्रयास किया। जगाधरी से छप्पर तक सफाई कर्मचारी वाहनों के पीछे दौड़ते रहे, लेकिन वाहन चालकों ने वाहन नहीं रोके। सफाई कर्मचारियों का आरोप है कि वाहन ले जा रहे कंपनी के पदाधिकारियों ने उन्हें हथियार दिखाकर डराने का प्रयास किया। वहीं, पुलिस पर भी आरोप लगाया है कि इस दौरान पुलिस ने भी उनकी एक सुनी। पीसीआर मौके पर खड़ी थी और इसकी शिकायत छप्पर थाना में भी दी, लेकिन कोई आगे नहीं आया। रात भर वेतन के लिए सफाई कर्मी लड़ते रहे। सुबह होते पर कर्मचारी रात को हुए घटनाक्रम की शिकायत लेकर पहले स्पीकर आवास पर पहुंचे और इसके बाद शिकायत जगाधरी पुलिस को दी। बता दें डिंगमैन पॉवर कंपनी के पास नगर निगम एरिया में घर-घर से कूड़ा उठाने का टेंडर था। लोगों से यूजर्स चार्ज जुटा पाने की वजह से निगम ने कंपनी के बिल पास नहीं किए थे। इससे कर्मचारियों का वेतन रुक गया था और कर्मचारी हड़ताल पर चले गए थे। शहर में बिगड़ती सफाई व्यवस्था को देख निगम अधिकारियों ने कंपनी का टेंडर कैंसिल कर दिया था।
हमारावेतन दिए बिना कैसे जा सकती है कंपनी: पुलिसको दी शिकायत में मुकेश कुमार, संदीप कुमार, राजन, राहुल, लालचंद, अनिल कुमार और अन्य ने बताया कि वे डोर टू डोर कंपनी में लगे थे। अप्रैल 2016 से वे कंपनी में काम कर रहे हैं। कंपनी की तरफ से चार माह का उनका वेतन नहीं दिया गया है। वहीं इसी बीच एक मार्च को नगर निगम ने कंपनी ठेका रद्द कर दिया। उन्हें शुक्रवार रात को पता चला कि कंपनी अपना सामान लेकर जगाधरी से जा रही है। इस दौरान कुछ कर्मचारी मौके पर पहुंचे और उन्होंने कंपनी के वाहनों को रोकने का प्रयास किया। क्योंकि बिना वेतन कंपनी ऐसे सामान लेकर नहीं जा सकती। क्योंकि कंपनी ने 10 मार्च तक उनका वेतन जारी करने का आश्वासन दिया हुआ है। आरोप है कि जैसे ही उन्होंने कंपनी के पदाधिकारियों को वाहन ले जाने से रोकने का प्रयास किया तो उन्हें हथियार दिखाकर धमकाया गया और जान से मारने की धमकी दी गई।
हमारीपेमेंट होते ही कर्मचारियों का वेतन दे दिया जाएगा: कंपनीडिंगमैन पॉवर के निर्देशक ब्रजलाल का कहना है कि कर्मचारियों का वेतन करीब एक करोड़ 20 लाख रुपए है। वहीं कंपनी की पेमेंट निगम की तरफ करीब ढ़ाई करोड़ है। जैसे ही निगम की ओर से पेमेंट होगी कर्मचारियों का वेतन दे दिया जाएगा। 10 मार्च तक वेतन देने का कर्मचारियों को आश्वासन भी दिया हुआ है। उनका कहना है कि यमुनानगर से कंपनी का टेंडर कैंसिल हो गया है, इसलिए सामान यहां से दूसरे शहर में शिफ्ट किया जा रहा है। हथियार दिखाकर धमकाने के आरोप गलत है।
सीलिंग की कार्रवाई करे निगम
निगमके सीनियर डिप्टी मेयर पवन कुमार बिट्टू ने कहा कि पेडिंग प्रॉपर्टी टैक्स की रिकवरी के निगम अधिकारियों को ठोस नीति बनानी चाहिए। अब नोटिस भेजने से बात नहीं बनेगी। कहा कि जब म्यूनिसिपल एक्ट में डिफाल्टर्स के भवन सील करने की व्यवस्था है तो निगम अधिकारियों को ऐसी कार्रवाई करनी चाहिए।
हर साल गिर रही है तहबाजारी
तहबाजारीमलबा फीस वसूलने का आंकड़ा भी हर साल गिर रहा है। 2014-15 में निगम की ओर से 40 लाख रुपए की तहबाजारी मलबा फीस वसूलने का लक्ष्य रखा था। तब 38 लाख रुपए से ज्यादा की तहबाजारी वसूली गई। 2015-16 में तहबाजारी का लक्ष्य 50 लाख रुपए रखा गया था। मगर रिकवरी 26.29 लाख रुपए हुई। 2016-17 में ये लक्ष्य 50 लाख रुपए रखा गया था। पर रिकवरी 17.35 लाख रुपए ही हो पाई। इससे स्पष्ट है कि तहबाजारी मलबा फीस वसूली के मामले में भी अधिकारी लापरवाही बरत रहे हैं।
भेजे हैं 1013 डिफाल्टर्स को नोटिस
प्रॉपर्टीटैक्स की रिकवरी के लिए हाल ही में नगर निगम की ओर से 1013 बड़े डिफाल्टर्स को नोटिस भेजे गए हैं। इनमें 25 हजार से लेकर 50 लाख रुपए तक के डिफाल्टर्स शामिल हैं। हालांकि, नोटिस भेजने के बावजूद अभी तक प्रॉपर्टी मालिकों पर इसका असर नहीं दिखा है। अधिकारी नोटिस भेजकर मालिक नोटिस लेकर चुप बैठ गए हैं। लेकिन, रिकवरी के लिए इस बार राज्य सरकार की ओर से मालिकों को 25 फीसदी की छूट देने का ऐलान किया गया है। इसके बावजूद टैक्स का भुगतान नहीं हो रहा।
सुबह हुई तो सफाई कर्मी और कुछ दुकानदार स्पीकर आवास पर पहुंच गए। वहां पर एक चाय की दुकान चलाने वाला युवक स्पीकर के सामने 315 बोर के पांच जिंदा कारतूस लेकर पहुंच गया। युवक ने स्पीकर को कारतूस दिखाते हुए कहा कि ये गोलियां उसे वहां से मिली है जहां पर डोर टू डोर कूड़ा उठाने वाली कंपनी अपने वाहन खड़े करती थी। इसके बाद ये जिंदा कारतूस पुलिस के हवाले किए गए। दुकानदार ने बताया कि कंपनी को उसके चाय के हजारों रुपए देने हैं।
^ये बड़े दुख की बात है कि प्रॉपर्टी टैक्स की रिकवरी के मामले में निगम अधिकारी पिछड़ रहे हैं। इसका असर विकास पर भी पड़ेगा। सदन की प्रस्तावित मीटिंग में इस मुद्दे पर गहनता से विचार होगा। इसके लिए अधिकारियों से भी जवाब तलब किया जाएगा। सरोजबाला,मेयर, नगर निगम, यमुनानगर
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva